इस्तांबुल. तुर्की में प्रधानमंत्री तैयप एरदोगान के खिलाफ चौथे दिन प्रदर्शन तेज हो गए। देश के 67 शहरों में प्रदर्शन हो रहे हैं। कई जगहों पर पुलिस व प्रदर्शनकारियों में झड़पें हुईं। प्रधानमंत्री एरदोगान ने कहा है कि यह आंदोलन लोकतंत्र विरोधी है।
आंदोलनकारी एरदोगान पर धर्मनिरपेक्ष तुर्की में कट्टर इस्लामी नियम-कानून लागू करने का आरोप लगा रहे हैं। इसे एरदोगान ने गलत बताया है। एरदोगान ने सवाल किया, ‘जिन देशों में अरब स्प्रिंग हुई क्या वहां कई राजनीतिक दल थे।’ देश के कई प्रमुख शहरों में रात-भर प्रदर्शन और हिंसा का दौर चलता रहा लेकिन सुबह सड़कों पर कुछ शांति दिखी। पश्चिम तटीय शहर इजमिर में प्रदर्शनकारियों ने रात में सत्तारूढ़ एके पार्टी के कार्यालयों पर बम फेंके। इस्तांबुल में पुलिस बलों ने प्रधानमंत्री कार्यालय की ओर जाने वाली सड़कें सील कर दीं।
(अंदर की स्लाइड में देखें क्यों शुरू हुए तुर्की में हिंसक प्रदर्शन)
hin_Deva hin_Deva hin_Deva